《送昱大彻住天台能仁寺》
明代·钱宰

天台东掖倚层关，卓锡西林列翠环。石上牛歌逢拾得，溪头虎啸识沩山。

白云出定拈花笑，明月归樵采药还。却忆故山松柏近，梦随龙象上巑岏。

作者简介：（1299—1394）元明间浙江会稽人，字子予，一字伯钧。元至正间中甲科，时称宿儒。洪武初征修礼、乐书，授国子助教，进博士。后命订正蔡氏《书传》，书成赐归。有《临安集》。